**szabályzat, illetve adatkezelési tájékoztató a „SUPERSTORE 2018 Közönségdíj Szavazás” alkalmazáshoz**

*KÉRJÜK, HOGY A DOKUMENTUMOT FIGYELMESEN OLVASSA EL, ÉS CSAK AKKOR HASZNÁLJA AZ ALKALMAZÁST, ILLETVE CSAK AKKOR VEGYEN RÉSZT A KÖZÖNSÉGDÍJ SZAVAZÁSON, HA AZ ITT LEÍRTAKKAL EGYETÉRT, ILLETVE AZOKAT ÖNKÉNT ÉS KIFEJEZETTEN ELFOGADJA!*

1. **Az alkalmazás bemutatása**
	1. A [www.facebook.com](http://www.facebook.com) domain alatti weboldalon („**Facebook**”) működő, a https://www.facebook.com/trademagazin.hu/?fref=ts linken elérhető *Trade magazin* rajongói oldal felületén, a *YAPP* elnevezésű alkalmazás („**Alkalmazás**”) segítségével az Alkalmazás felhasználói szavazhatnak a „*Super Store 2018*” elnevezésű versenyhez („**Verseny**”) kapcsolódó szavazáson („**Közönségdíj Szavazás**”) induló résztvevők pályázataira.
	2. Az a Közönségdíj Szavazáson induló résztvevő lesz a Verseny Közönségdíjának nyertese, amely résztvevő a Közönségdíj Szavazás során a legtöbb szavazatot kapja az Alkalmazás felhasználóitól.
2. **A Közönségdíj Szavazás szervezője**
	1. A Közönségdíj Szavazás szervezője a **GRABOWSKI Kiadó Korlátolt Felelősségű Társaság** (székhely: 1037 Budapest, Bécsi út 269.; cégjegyzékszám: 01-09-676175; adószám: 11776916-2-41; „**Szervező**”).
3. **A Közönségdíj Szavazáson történő részvétel, valamint az Alkalmazás használatának és a szavazásnak feltételei**
	1. A Verseny azon résztvevői, amely résztvevők a Versenyre történő jelentkezésükhöz szükséges jelentkezési lap kitöltése során bejelölik *„A Versenyhez kapcsolódó, a Szervező által a Facebook-on szervezett Közönségdíj Szavazáson indulni kívánok, és hozzájárulok, hogy a Szervező a Jelentkezési Lapon a „Pályázat neve”, „Pályázó (cég) neve”, „Pályázati kategória”, „Pályázat lényege” mezőben szereplő adatokat, valamint az általa mellékelt fotókat a Közönségdíj Szavazáshoz kapcsolódóan az erre vonatkozó Facebook-oldalon közzétegye.”* elnevezésűmező mellett található jelölőnégyzetet, automatikusan részt vesznek a Közönségdíj Szavazáson („**Közönségdíj Szavazás Résztvevő”**). (A Verseny szabályait, így különösen a Versenyen való részvétel és jelentkezés feltételeit a *„A Grabowski Kiadó Kft. által szervezett „SuperStore 2018” Verseny szabályzata”* elnevezésű szabályzat tartalmazza.
	2. A Szervező a Verseny résztvevőinek 3.1. pont szerinti hozzájárulása esetén, valamennyi Közönségdíj Szavazás Résztvevő számára létrehoz az Alkalmazás segítségével - az általuk a Versenyben benyújtott pályázatonként - egy önálló felületet („**Felület**”). Az önálló Felületen a Szervező a Verseny résztvevője által a Versenyben benyújtott pályázatnak a *„Pályázat neve”, „Pályázó (cég) neve”, „Pályázati kategória”, „Pályázat lényege”* mezőben szereplő adatait*,* valamint a Verseny résztvevője által mellékelt fotókat tünteti fel.
	3. Az Alkalmazás használatában, valamint a Közönségdíj Szavazás során történő szavazásban az a saját valós adataival regisztrált, saját Facebook-profillal („**Facebook-profil**”) rendelkező személy („**Felhasználó**”) vehet részt, aki
4. a Facebook-on keresztül az Alkalmazást engedélyezi, és ezáltal hozzáférést enged az 5.1. pontban meghatározott személyes adataihoz;
5. az Alkalmazás engedélyezése során önként és kifejezetten elfogadja a jelen „*Szabályzat, illetve adatkezelési tájékoztató a „SuperStore 2018 Közönségdíj Szavazás” alkalmazáshoz*” című dokumentumban („**Szabályzat**”), valamint a Facebook által előírt felhasználási feltételekben és irányelvekben meghatározott valamennyi szabályt és feltételt, melyek elfogadásával egyúttal önként és kifejezetten megteszi a 7.4. pont szerinti adatkezelési hozzájáruló nyilatkozatot; továbbá
6. az Alkalmazás használata során a Szabályzatban meghatározott feltételeknek eleget tesz, illetve a Szabályzatban foglalt valamennyi előírást maradéktalanul betartja.
	1. Bármely Felhasználó jogosult a Közönségdíj Szavazás időtartama alatt (4.1. pont) megtekinteni a Közönségdíj Szavazás Résztvevőinek a Szervező által létrehozott Felületét, és az önálló Felületen található „*Szavazok*” gombra kattintással szavazni („**Szavazás**”) is azon Felületekre, amelyek számára a legjobban tetszenek. Egy felhasználó összesen három (3) Felületre szavazhat érvényesen, azonban minden Felületre csak egy alkalommal.
	2. A Szervező fenntartja magának a jogot arra, hogy az Alkalmazás használatát és a Közönségdíj Szavazáson történő részvétel és Szavazás lehetőségét bármely okból, bármikor egyoldalúan, indokolás nélkül (a Szabályzat rendelkezéseinek módosítása útján) módosítsa (a módosított Szabályzatot a Szervező a *Trade magazin* Facebook rajongói oldalán teszi közzé). A Szervező az Alkalmazás használatának és a Közönségdíj Szavazáson történő részvétel, valamint Szavazás lehetőségének bármely okból való módosításáról a Közönségdíj Szavazás Résztvevőket és Felhasználókat a *Trade magazin* Facebook rajongói oldalán előzetesen tájékoztatja.
	3. Az Alkalmazás használatának, a 3.3. pont szerinti feltételeit a Szervező folyamatosan ellenőrizni jogosult. Amennyiben a Felhasználó bármely okból nem felel meg a Szabályzat feltételeinek, úgy a Szervező jogosult az érintett Felhasználót – az általa esetlegesen leadott szavazatok érvénytelenítése mellett – az Alkalmazás további használatából azonnali hatállyal kizárni.
	4. A Szervező továbbá jogosult arra, hogy egyes Felhasználókat azonnali hatállyal kizárjon az Alkalmazás további használatából, illetve az általuk leadott szavazatokat érvénytelenítse, amennyiben az érintett Felhasználók részéről
7. bármilyen (számítógépes) manipulációt,
8. ugyanazon Felhasználó általi, több Facebook-profillal történő részvételt,
9. tömegesen generált, illetve nem létező személy(ek) nevében létrehozott Facebook-profilokkal történő részvételt, illetve
10. bármely egyéb, az Alkalmazás vagy a Közönségdíj Szavazás szellemével bármilyen módon összeférhetetlen vagy azt sértő magatartást

tapasztal, vagy ennek gyanúja felmerül.

* 1. A Szervező általi jogszerű kizárás vonatkozásában az érintett Felhasználó nem jogosult semmilyen kifogással vagy kártérítési igénnyel élni a Szervezővel szemben, továbbá a Szabályzatnak ellentmondó, illetve tisztességtelen magatartást tanúsító Felhasználó köteles megtéríteni minden olyan kárt, amelyet magatartásával összefüggésben a Szervezőnek okozott.
	2. A Szervező az Alkalmazás kizárólag olyan használatát tekinti érvényesnek, amely a Felhasználó által, saját valós adataival regisztrált, saját Facebook-profilján keresztül történik. Amennyiben a Felhasználó nem saját maga által regisztrált Facebook-profilt vesz igénybe, úgy az Alkalmazás használatával kapcsolatos Facebook-profil jogosulatlan használatából eredő vitákkal kapcsolatban a Szervező mindennemű felelősségét kizárja.
	3. A Felhasználó tudomásul veszi, hogy az Alkalmazás technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervező érdek-, illetve befolyási körén kívül eső tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező az e tényezőkért való mindennemű felelősséget kizár.
	4. Az Alkalmazás használata, illetve a Közönségdíj Szavazáson történő Szavazás során a Szabályzatban foglalt feltételek betartásáért a felelősség teljes mértékben a Felhasználót terheli, az ebből eredő esetleges jogi vagy anyagi következményeket kizárólag a Felhasználó viseli.
1. **A Közönségdíj Szavazás időtartama**
	1. Bármely Felhasználó **2018. július 9. napján 12:00-től 2018. július 23. napján 24:00-ig** jogosult az Alkalmazás működését a *Trade magazin* rajongói oldalán engedélyezni, és az engedélyezést követően a Közönségdíj Szavazás Résztvevők önálló Felületét megtekinteni, valamint az önálló Felületekre szavazni.
2. **Az Alkalmazás engedélyezése, a Felhasználó azonosítása**
	1. Az Alkalmazás használatához, továbbá a Közönségdíj Szavazáson történő Szavazáshoz azonosítani kell a Felhasználót, ezért a Felhasználónak a Facebook-on engedélyeznie kell az Alkalmazást, melynek során a Felhasználó hozzáférést enged az applikáció számára *Facebook-profiljának nyilvános*, illetve *általa nyilvánosságra hozott adataihoz* (pl. *név, Facebook felhasználói azonosító (User ID), profilkép, nem, nyelv, ország,* továbbá *egyéb nyilvános*, illetve *nyilvánosságra hozott információk*). A Felhasználók azonosítása azért szükséges, hogy egy Felhasználó valóban csak egyszer szavazhasson ugyanazon Felületre, továbbá, hogy biztosítható legyen, hogy egy Felhasználó legfeljebb három (3) Felültre szavaz.
	2. A Felhasználó az Alkalmazás használata, illetve a Közönségdíj Szavazás során történő Szavazás vonatkozásában az Alkalmazás engedélyezése során megadott adatai alapján kerül azonosításra. A megadott adatok valóságosságáért a Felhasználó felel, a megadott adatok valóságtartalmát a Szervező nem vizsgálja, e tekintetben a Szervezőt semmilyen felelősség nem terheli. Ezen felül a megadott adatok esetleges változásaiból eredő, a Szervező érdekkörén kívül eső technikai problémákért (különösen, de nem kizárólagosan Facebook-profil törlése, elérhetetlensége) a Szervezőt nem terheli semmilyen felelősség.
	3. Azzal, hogy a Felhasználó az Alkalmazást engedélyezi, a Szabályzatot önként és kifejezetten elfogadja, és kifejezetten hozzájárul ahhoz, hogy az 5.1. pontban meghatározott adatait a Szervező a Közönségdíj Szavazás lebonyolítása céljából a 7. fejezetben foglaltak szerint kezelje.
	4. Az Alkalmazás engedélyezését követően a Felhasználó jogosult a Közönségdíj Szavazás Résztvevők önálló Felületét megtekinteni, valamint az önálló Felületekre szavazni.
3. **A Közönségdíj Szavazás eredményének kihirdetése**
	1. Az a Közönségdíj Szavazás Résztvevő lesz a Verseny közönségdíjasa, amelynek Felületére a 4.1. pontban meghatározott időtartamon belül a legtöbb érvényes szavazat érkezik.
	2. A Szervező a Közönségdíj Szavazás eredményéről **2018. szeptember 27.** napján tájékoztatja a Felhasználókat, a *Trade magazin* rajongói oldalán elhelyezett Facebook posztban történő kihirdetés útján.
4. **Adatvédelem – Adatkezelési tájékoztató, Hozzájáruló nyilatkozat**
	1. **Adatkezelő megnevezése**
		1. Az Alkalmazás használata/engedélyezése során a Felhasználó hozzájárulásával felvett személyes adatok (az Alkalmazás engedélyezése során hozzáférhetővé tett, az 5.1. pontban meghatározott személyes adatok) kezelését a **GRABOWSKI Kiadó Korlátolt Felelősségű Társaság** (Szervező) (adatai és elérhetősége a 2.1. pontban), mint adatkezelő végzi.
		2. Az **adatkezelés nyilvántartási száma:**

**Közönségdíj Szavazás lebonyolításával összefüggő célú adatkezelés** vonatkozásában: a NAIH bejelentést folyamatban van.

 A Szervező szavatolja, hogy az adatkezelések minden tekintetben a hatályos adatvédelmi tárgyú jogszabályi előírások (így különösen *az információs önrendelkezési jogról és az információszabadságról szóló 2011. évi CXII. törvény* („**Info tv.**”)) megtartásával történnek; továbbá, hogy a Szervező az adatbiztonság és az adatok védelmének biztosítása érdekében valamennyi szükséges intézkedést megtesz, és az általa végzett adatkezelési tevékenység valamennyi, az adatbiztonságra vonatkozó jogszabályi követelménynek megfelel.

* + 1. A Szervező fenntartja a jogot, hogy a jövőben adatfeldolgozót vonjon be az adatkezelésbe, amelyről a jelen Szabályzat módosításával tájékoztatja a Felhasználókat.
	1. **Az adatkezelés jogalapja**
		1. Az adatkezelések jogalapja az érintett személyek **(Felhasználók) Szabályzat útján történő, megfelelő előzetes tájékoztatáson alapuló, önkéntes, kifejezett hozzájárulása**. Az adatkezelések a Felhasználó hozzájárulásával történő adatfelvételeken alapulnak. A Felhasználó által a Szervező rendelkezésére bocsátott adatok valóságát a Szervező nem vizsgálja, azok valóságáért a Felhasználó felelős.
	2. **Az adatkezelés célja és időtartama**
		1. Az 5.1. pontban megjelölt, a Felhasználók hozzájárulásával felvett személyes adatok vonatkozásában az **adatkezelés célja** a **Közönségdíj Szavazás lebonyolítása**; tehát annak biztosítása, hogy az Alkalmazás megfelelően működtethető legyen, egy Felhasználó valóban csak egyszer szavazhasson ugyanazon Felületre, továbbá egy Felhasználó legfeljebb három (3) Felültre szavazhasson. („**Közönségdíj Szavazás lebonyolításával összefüggő célú adatkezelés**”).
		2. A Közönségdíj Szavazás lebonyolításával összefüggő célú adatkezelés **időtartama** – a Felhasználó adatkezeléshez történő hozzájárulásának visszavonása miatti megszüntetéstől eltekintve – **a Közönségdíj Szavazás eredménye kihirdetésének napjáig tart**. Az adatkezelés céljának és/vagy időtartamának megszűnését, illetve az adatkezelés egyéb okból történő megszüntetését követően a Szervező gondoskodik az Alkalmazásnak a *Trade magazin* Facebook rajongói oldaláról történő eltávolításáról, valamint a Felhasználók általa kezelt adatainak törléséről.
	3. **A Felhasználó hozzájárulása**
		1. A Felhasználó az **Alkalmazás engedélyezésével** – a jelen Szabályzat, különösen annak 7. fejezete (adatkezelési tájékoztató) útján biztosított - egyértelmű és részletes, előzetes tájékoztatáson alapuló, önkéntes és kifejezett **hozzájárulását adja a hozzájárulásával felvett személyes adatainak** a Szervező általi, a Szabályzatban foglalt feltételek mellett történő, a **Közönségdíj Szavazás lebonyolításával összefüggő célú kezeléséhez** (7.3.1. pont).
		2. A Felhasználó hozzájárulása egyértelmű és kifejezett, önkéntes hozzájárulásnak minősül, mely ugyanakkor bármikor korlátozás és indokolás nélkül, ingyenesen visszavonható.
		3. A Szervező a Felhasználó hozzájárulásával felvett személyes adatokat nem használja fel a Felhasználó hozzájárulásában foglaltaktól eltérő célra, és azokat csak a Szabályzatban foglalt feltételek mellett teszi harmadik személy számára hozzáférhetővé, kivéve azt az esetet, ha az ilyen hozzáférhetővé tétel, illetve adattovábbítás jogszabály, hatóság vagy bíróság rendelkezése folytán kötelező.
	4. **A Felhasználó adatkezeléssel kapcsolatos jogai**
		1. A Szervező, mint adatkezelő a **Felhasználó kérelmére az Info tv. 14-19.§-aiban foglaltaknak megfelelően**
1. legfeljebb a kérelem benyújtásától számított huszonöt (25) napon belül, közérthető formában, erre irányuló kérés esetén írásbeli **tájékoztatást ad** **a Felhasználó számára** az általa kezelt, feldolgozott személyes adatairól, azok forrásáról, az adatkezelések céljáról, jogalapjáról, időtartamáról, az adatfeldolgozó nevéről, címéről és az adatkezelésekkel összefüggő tevékenységéről, az adatvédelmi incidens körülményeiről, hatásairól és az elhárítására megtett intézkedésekről, továbbá – a Felhasználó személyes adatainak továbbítása esetén – az adattovábbítás jogalapjáról és címzettjéről (vagy a kérelem megtagadása esetén írásban közli a Felhasználóval, hogy a felvilágosítás megtagadására az Info tv. mely rendelkezése alapján került sor, és egyidejűleg tájékoztatást ad a bírósági jogorvoslat, valamint a Nemzeti Adatvédelmi és Információszabadság Hatósághoz (NAIH) fordulás lehetőségéről); továbbá
2. ugyancsak legfeljebb a kérelem benyújtásától számított huszonöt (25) napon belül **a Felhasználó által rendelkezésre bocsátott személyes adatokat helyesbíti, törli, illetve zárolja** (vagy a kérelem megtagadása esetén írásban vagy a Felhasználó hozzájárulásával elektronikus úton közli a helyesbítés, zárolás vagy törlés iránti kérelem elutasításának ténybeli és jogi indokait, és egyidejűleg tájékoztatást ad a bírósági jogorvoslat, valamint a NAIH-hoz fordulás lehetőségéről).
	* 1. A Felhasználónak a jövőre nézve bármikor **jogában áll** korlátozás és indokolás nélkül, ingyenesen **visszavonni az adatkezeléshez történő** **hozzájárulását**.
		2. A Felhasználót ezen kívül az **Info tv. 21.§-ában foglaltaknak megfelelően** megilleti a személyes adatainak kezelése elleni **tiltakozás joga**,
3. ha a személyes adatok kezelése vagy továbbítása kizárólag a Szervezőre vonatkozó jogi kötelezettség teljesítéséhez vagy a Szervező, adatátvevő (Közreműködő) vagy harmadik személy jogos érdekének érvényesítéséhez szükséges, kivéve kötelező adatkezelés esetén;
4. ha a személyes adat felhasználása vagy továbbítása közvetlen üzletszerzés, közvélemény-kutatás vagy tudományos kutatás céljára történik; valamint
5. törvényben meghatározott egyéb esetben.

A tiltakozást a Szervező a kérelem benyújtásától számított legfeljebb tizenöt (15) napon belül megvizsgálja, annak megalapozottsága kérdésében döntést hoz, és döntéséről a Felhasználót írásban tájékoztatja. Megalapozott kérelem esetén a Szervező az adatkezelést megszünteti, és az Info tv. 21.§ (3) bekezdésének megfelelően jár el. Ha a kérelmet a Szervező megtagadja vagy teljesítését elmulasztja, úgy a Felhasználó a döntés közlésétől, illetve a határidő utolsó napjától számított harminc (30) napon belül az Info tv. 22.§-ában meghatározott módon bírósághoz fordulhat.

* + 1. A Felhasználó a fenti **kéréseit, értesítéseit illetve közléseit a Szervező felé az** **info@trademagazin.hu** **e‑mail címen,** illetve a **1037 Budapest, Bécsi út 269. postai címen jelezheti**.
		2. A Felhasználó a személyes adatai kezelésével kapcsolatos jogainak gyakorlása során a Szervezőhöz intézett **kérelmének, illetve** **közlésének elutasítása, illetve az abban foglaltak teljesítésének elmulasztása esetén az Info tv.-ben foglaltaknak megfelelően** – a már fentebb is jelzettek szerint - **a NAIH-hoz, illetve a bírósághoz fordulhat jogorvoslatért**.
		3. **Bírósági jogérvényesítés** keretében a Felhasználó a jogainak megsértése esetén a Szervező ellen bírósághoz fordulhat. A per elbírálása a törvényszék hatáskörébe tartozik, amely az ügyben soron kívül jár el. A per a Felhasználó választása szerint a lakóhelye vagy tartózkodási helye szerinti törvényszék előtt is megindítható. A perben azt, hogy az adatkezelés jogszerű, a Szervező köteles bizonyítani.
		4. A Felhasználó továbbá
	1. a személyes adatai kezelésével kapcsolatos **jogainak megsértése esetén jogai érvényesítése érdekében**;
	2. a **személyes adatai jogellenes kezelésével** vagy az **adatbiztonság követelményeinek megszegésével okozott kár megtérítése iránt**; továbbá
	3. **személyiségi jogának** a személyes adatai jogellenes kezelésével vagy az adatbiztonság követelményeinek megszegésével történő **megsértése miatt**, **sérelemdíj követelése érdekében**

**az Info tv. 22-23.§-aiban foglaltaknak megfelelően bírósághoz fordulhat**.

1. **Vegyes rendelkezések**
	1. A Közönségdíj Szavazással kapcsolatban kérdések, észrevételek, illetve esetleges panaszok az nemeth.nikolett@trademagazin.hu e-mail címre küldhetők.
	2. A Szervező a Közönségdíj Szavazás lebonyolítása során tekintettel van *a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény* (Fttv.) rendelkezéseire.
	3. A Közönségdíj Szavazással kapcsolatos információk és a Szabályzat megtalálható a Trade magazin Facebook rajongói oldalán, a [www.facebook.com/trademagazin.hu/](http://www.facebook.com/trademagazin.hu/) internetes elérhetőségen.
	4. A Szabályzatra a magyar jog az irányadó.
	5. A Szervező kizárja a felelősségét minden, a Facebook weboldalt, illetve az azt működtető szervert ért külső, ún. SQL támadások esetére. Amennyiben a Facebook weboldalt, illetve a szervert ért támadás folytán a Felhasználók téves rendszerüzeneteket kapnak a Közönségdíj Szavazással kapcsolatosan, továbbá a Közönségdíj Szavazásban való részvételüket, ezek státuszát, illetve az ezeket érintő határidőket illetően, úgy ezen esetekre a Szervező semminemű felelősséget nem vállal.
	6. A Szervező kizárja a felelősségét a Facebook weboldal rajta kívülálló okokból történő meghibásodásáért, amely időtartam alatt az Alkalmazás nem, vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.
	7. A Közönségdíj Szavazás semmilyen módon nem szponzorált a Facebook által, illetve semmilyen tekintetben nem kapcsolódik a Facebook-hoz.

**Budapest, 2018. március 1.**

**GRABOWSKI Kiadó Kft**Szervező / adatkezelő